
CU lansamento di website www.ata. 
aw, A.T.A. ta sigui comparti informacion 
entre otro relatonan di prensa, noticia, 
informacion, “insights”, diferente estu- 
dionan y rapportnan mensual cu resul- 
tadonan di turismo y mas. E website 
aki ta facilita A.T.A. pa ta conecta y pa 
sigui informa e comunidad local di hopi 
di locual cu A.T.A. ta dedica na dje. 
Un canal cu ta provee informacion di e 
organisacion den su totalidad di entre 
otro, e vision, mision, balor, proposito 
di A.T.A., informacion di contacto local, 
y informacion di tur oficina cu A.T.A. 
tin disponibel den diferente mercado 
internacionalmente. 


Alabes, e website ta comparti e 
canalnan local cu A.T.A. ta utilisa pa 
comparti noticianan relevante cu e 
comunidad. Esaki ta inclui pagina di 
medio social Facebook, Instagram, 
y awor cu un pagina di YouTube pa e 


mercado local cu ta comparti videonan 
cu ta wordo produci y uza localmente 
di entre otro, e serie di podcast di A.T.A. 
Talks About. 


Parti di e estudionan disponibel ta 
“GenZ & Millenials Report 2023” y estu- 
dionan di diferente mercado incluy- 
endo Merca, Europa, Latino America, 
Reino Uni, Canada, Suisa, y mas. 
Segun cu A.T.A. ta haci investigacion y/ 


of ta update estudionan y rapportnan 
mensual y anual, lo comparti esakinan 
pa medio di e sitio web. 


Nos ta invita e comunidad local pa 
bishita www.ata.aw y haci esaki bo 
canal principal pa noticia directo di 
A.T.A. 
Por 
tuma 
contacto 
cu 
Milouska 
Solognier m.solognier@aruba.com pa 
mas informacion. 


Bishita: www.ata.aw 


A.T.A. ta lansa website nobo 
dedica n’e comunidad local 

CU eleccion 2025 den porta, Aruba ta drenta den e aña na 
unda cu tur cos ta bira posibel. Diripiente politiconan di dife- 
rente partido tin e solucion pa tur problema riba nos isla. 
Aunke dificil pa kere, pero ta parce cu ora cu e politico no 
ta den gobierno, tur solucion ta aparece na dje. Pa añas cu 
e mesun politiconan aki ta den gobierno, pa cada problema 
cu nan encontra, pueblo tin di tende cu gobierno anterior 
no a laga placa den caha pa atende cun’e, debe nacional 
ta grandi, mester haci estudio of e excuus mas uza; no tin 
presupuesto. 


Sinembargo n’e momento cu e politiconan aki no ta den 
gobierno mas, ta comosifuera nan ta haya un inspiracion di 
creatividad con pa maneha tur problema. 


Durante e 12 lunanan prome cu eleccion por scucha un cant- 
idad di ideanan mahestuoso y fantastico. Tin, cu ta bay asina 
leu pa inclui e ideanan aki den un programa di gobernacion 
cu por wordo interpreta como e contract mas importante, 
na unda un gobierno ta bay deduci kico lo bay haci y unda 
e prioridad di e gobierno nobo lo bay ta. E aña prome cu 
eleccion, social media y prensa ta yena cu logronan cu awor 
diripiente por, proyecto nobo na monton, asfalt tur parti di e 
isla y vacaturanan pa trabou na monton den gobierno. 
Tin un dicho cu ta bisa cu pueblo ta haya e gobierno cu e 
merece. AWEMainta ta kere cu Aruba merece mas cu esaki 
si. Ariba hopi tema pueblo ta dividi, pero local cu si e gran 
mayoria ta di acuerdo cu ne ta, cu nos kier haya mas di nos 
politiconan. No ta importa si e politico ta den gobierno of 
no, Aruba tin mester di lidernan cu un vision sin payasada, 
sin hunga politica barata. 
Aruba no kier scucha kico ken a haci of no a haci, sino kico 
cada politico lo bay haci y con e politico ta bay cumpli, no cu 
storia, pero cu hechos. 


E organo independiente mas halto di Aruba, cual ta 
Parlamento di Aruba, ta unda cu mas Aruba por wak un 
show cu ta duna hende berguensa. Desde 1986 pueblo 
mester scucha termino nan manera stempel parlement y 
acusacionnan di corupcion, reunionnan di un nivel asina 
baho cu den ningun empresa na Aruba of rond di mundo lo 
ser permiti. 


Stempel parlement 
Kico ta un stempel parlement? Esaki ta un parlamento cu 
no por dicidi nada riba su mes, sin consulta cu gobierno 
(ministernan) prome. Enbes di cu parlamento ta controla 
Gobierno, e rol nan ta bira y gobierno ta dicta con parla- 
mentarionan ta vota den parlamento. 


Dicon esaki ta asina? Facil. 
Nos sistema ta encera cu cada cuatro aña pueblo ta bay vota 
pa scoge nos representantenan den parlamento. Gobierno ta 
wordo forma ora cu un partido of mas, logra cera 11 asiento 
den parlamento. Te akinan tur cos ta bon. Awor, pa forma 
gobierno, mester di minister, y ken ta bira minister? Mayoria 
biaha t’esnan cu mas voto ta bira minister, lagando asina e 
posicion den parlamento p’esnan cu no a haya mucho apoyo 
di pueblo, den e organo mas halto di Aruba. 


E siguiente situacion ta presenta, ora cu un persona cu hopi 
menos voto, pero door di su number riba lista di partido, a 
logra drenta parlamento, con e persona aki ta bay bisa un 
minister ‘NO’? Y si acaso e durf di bisa no esaki simplemente 
lo wordo saca for di partido segun nos historia politico. 
Asina ta haya cu gobierno ta dicta p.e. cu parlamento ta bay 
di acuerdo cu un contract cu nunca nan a haya pa wak. Un 
hende cu un poco tino lo firma algo sin wak esaki? 


Ta haci dolor cada biaha cu nos wak nos politiconan destrui 
otro den parlamento. Sea den gobierno of oposicion. Cada 
un di nan ta mama, tata, ruman y yiu. Si nos no ta permiti 
e comportacion aki den ningun otro luga, pakico e ta acep- 
tabel den parlamento? Ta ora pa pueblo tuma control di e 
situacion aki y exigi mas, no obstante bo partido politico 
preferi. 


Fiesta a cuminsa 

E siman aki Minister Maduro di Finansa a reuni cu 
Departamento di Finansa pa asina repasa e detayenan di 
locual ta bira e ‘Voorjaarsnota’ of ‘Nota di Comienso di Aña’ 
den cual Parlamento na comienso di aña caba ta wordo 
informa di e cambionan den Presupuesto 2024. 


Na aña 2023 tabata pa prome biaha cu Minister Maduro di 
Finansa a haci entrega di un Nota di Comienso di Aña na 
Parlamento. Te cu aña 2022, nos conoce un ‘Najaarsnota,’ 
un ‘Nota di Fin di Aña’ den cual Parlamento despues di mita 
aña ta wordo informa di e cambionan den Presupuesto. 
Basa riba e ‹Nota di Fin di Aña› Gobierno ta presenta un 
Presupuesto Suppletorio den cual ta pidi Parlamento apro- 
bacion pa e cambionan si esaki ta necesario. 


Pa duna Parlamento un bista mas tempran di e cambi- 
onan necesario den e Presupuesto di Pais Aruba, Minister 
di Finansa a introduci un ‘Nota di Comienso di Aña’ pa 


prome biaha na aña 2023. E Nota aki lo keda presenta den 
e prome mita di aña y esaki tambe lo por wordo compaña 
pa un Presupuesto Suppletorio pa pidi Parlamento aproba- 
cion pa e cambionan. E ultimo aki ainda mester keda dicidi 
pa Conseho di Minister. 


Cu e introduccion di e ‘Voorjaarsnota’ of ‘Nota di Comienso 
di Aña’ den e ciclo presupuestario di nos Pais, Gobierno 
ta brinda Parlamento informacion presupuestario na mas 
momento den un aña. Esaki sigur ta yuda e derecho di 
‘budgetrecht’ di Parlamento di Aruba y ta brinda mas trans- 
parencia na Pueblo riba con e fondonan publico ta keda uza 
pa Gobierno. 


Pa informa Parlamento riba e cambionan den Presupuesto 2024 


Minister Maduro di Finansa ta preparando pa 
presenta e Nota di Comienso di Aña 2024 

EXECUTORIALE VERKOOP 
Ten overstaan van notaris mr. Chamila Agnella Tromp of haar 
waarnemer zal op vrijdag 3 mei 2024 om 10:00 uur 's- 
morgens in het Auditorium van de Kamer van 
Koophandel te Aruba aan de J.E. Irausquin Boulevard 10, 
Oranjestad, Aruba, in één zitting bij opbod en afslag in het 
openbaar worden verkocht, ex artikel 3:268 van het Burgerlijk 
Wetboek van Aruba: 


1. 
PONTON 70-L 
een woonhuis met verder toebehoren staande op een perceel 
eigendomsgrond groot 402 m2 gelegen te Ponton in Aruba, 
kadastraal bekend als Eerste Afdeling Sectie L nummer 4181 
richtprijs: Afl. 235.000,00 


2. 
MISSOURISTRAAT 2 
een woonhuis met verder toebehoren staande op een perceel 
eigendomsgrond groot 204 m2 gelegen aan de Missouristraat 
te San Nicolas in Aruba, zoals nader omschreven in kadastrale 
rooibrief nummer 25 d.d. 3 juni 1987 
richtprijs: Afl. 80.000,00 


3. MEIVELD 47-B 


Een woonhuis staande op een perceel eigendomsgrond groot 
1.351 m2 gelegen te Meiveld in Aruba, kadastraal bekend als 
Eerste Afdeling Sectie P nummer 2607 
Inzetprijs: Afl. 335.000,-- 


Een onherroepelijk en onvoorwaardelijk onderhands bod kan worden 
uitgebracht tot uiterlijk donderdag 18 april 2024 ten kantore van Newleaf 
Notary, 
J.E. 
Irausquin 
Boulevard 
22 
te 
Aruba, 
of 
via 
email: 


auction@newleafaruba.com verkrijgbaar. 
Iedere bieder is gehouden, zowel bij het uitbrengen van een onderhands bod 
als op de veiling zelf, zich te legitimeren met een geldig paspoort of ID en 
middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van zijn 
bod en de bijkomende kosten. 
De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


DIAMARS atardi, pasa di 4’or, polis a bay na 
altura di ex-Codemsa, n’e rotonde riba Watty 
Vos Boulevard, caminda un Honda Fit colo liter- 
almente a subi un pal’i luz. 


Segun cu tin entendi, brake di e auto a laga bay 
cu e consecuencia cu el a subi e pal’i luz. 


Unidad policial a presenta n’e sitio pa atende cu 
e accidente como tambe pa guia e trafico p’asina 
evita cu mas accidente por pasa. 


Daño material ta bastante, mirando con e auto a 
subi e pal’i luz. Forensys y polis di trafico tambe 
tabat’ey presente p’asina tuma dato y investiga 
kico por a pasa. 


Honda Fit a basha 
pal’i luz abao na 
rotonde di Cumana 

EXECUTORIALE VERKOOP 
Ten overstaan van notaris mr. Chamila Agnella 
Tromp of haar waarnemer zal op vrijdag 17 
MEI 2024 om 10:00 uur 's-morgens in het 
Auditorium van de Kamer van Koophandel 
en Nijverheid te Aruba aan de J.E. Irausquin 
Boulevard 10, Oranjestad, Aruba, in één zitting 
bij opbod en afslag in het openbaar worden 
verkocht, ex artikel 3:268 van het Burgerlijk 
Wetboek van Aruba: 
het recht van erfpacht tot 1 september 2055 op een 
perceel domeingrond, groot eenduizend zeshonderd acht 
vierkante meter (1.608 m2), gelegen te Eagle in Aruba, 
kadastraal bekend als Eerste Afdeling Sectie K 
nummer 
2601, 
met 
het 
daarop 
gebouwde 
appartementencomplex 
en 
verder 
toebehoren, 
plaatselijk bekend als : 
SCHOTLANDSTRAAT 48 


Inzetprijs: Afl. 2.408.000,-- 
• Een ieder kan een onherroepelijk en onvoorwaardelijk 
onderhands bod uitbrengen tot uiterlijk donderdag 2 mei 2024 
ten kantore van Newleaf Notary, J.E. Irausquin Boulevard 22 
te Aruba, of via email: auction@newleafaruba.com 
Het formulier is op de website www.newleafaruba.com 
verkrijgbaar. 
• Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
• De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
• Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


DIAMARS, alrededor di 1’or di merdia, polis y 
bombero a bay den Diamandbergweg, na San 
Nicolas, pa un candela grandi cu a expande y 
por poco a kima un kapel, den e caso aki, Kapel 
Emanuel. 


Na nan yegada, e bomberonan a topa cu un 
candela hopi grandi di mondi cu nan no por a 
controla y sin duda nan a actua pa paga esaki. 
Nan a pidi un otro unidad pa yuda paga e candela, 
pasobra un no tabata suficiente. 


Na final, cu ayudo di e di dos unidad, Bombero 
a logra paga e candela grandi aki, cu por poco a 
cende e kapel na candela y laga e fielnan sin un 
luga di congrega. 


DIAMARS mainta, pa mas of menos 9’or y 45, 
polis y unidad di bombero a bay na altura di un 
parcela na Moko, caminda cu un mata di coco 
tabata na candela den cura di e cas, por poco 
cendiendo e cas na candela. E accion rapido 
di bombero a evita cu e candela por expande y 
causa mas daño n’e propiedad. 
Con e candela aki a cuminsa, ta algo cu polis y 
bombero lo mester bay investiga. Posiblemente 
door di particula di sigaria of cualkier otro cos 
cu por a cende esaki na candela. 


Kapel Emanuel na San 
Nicolas por poco a kima den 
candela grandi di mondi 


Mata di coco a kima den 
cura di cas na Moko 

E apariencia di bo cutis ta un refleho di bo bienestar general, 
por lo tanto, su cuido mester ta halto riba bo lista di prio- 
ridad. Pa yuda bo logra bo metanan pa un cutis radiante y 
saludabel, AWEMainta a colecta algun conseho esencial pa 
cuido di cuero y cutis pa bo. Incorporando e practicanan aki 
den bo rutina diario, bo lo ta riba un bon caminda pa logra 
un cutis saludabel y radiante. 


1. Dobel Limpiesa: 
Cuminsa bo regimen di cuido di cutis cu un dobel limpiesa 
tur dia. E prome limpiesa ta elimina make-up, exceso di vet 
y impuresa. Sigui cu un di dos limpiesa pa limpia bo cuero 
profundamente y permiti bo productonan di cuido di cuero 
penetra miho. Busca producto di limpiesa suave adapta na 
bo tipo di cutis, ya cu e productonan agresivo por elimina e 
vetnan esencial y altera e balansa natural di cuero. 


2. Hidratacion ta clave: 
Mantene un hidratacion adecuado ta vital pa un cuero sano. 
Percura pa bebe suficiente awa durante dia pa mantene bo 
celnan di cuero hidrata y bon nutri. Hidratacion tambe ta 
yuda mantene e elasticidad di bo cuero, promoviendo un 
aparencia hubenil. Considera di uza un serum hidratante of 
humidificador enrikece cu acido hialuronico, cu ta atrae y 
retene humedad den bo cuero. 


3. Proteccion Solar: 
Bo no por subestima e poder di e rayonan UV, hasta riba un 
dia nubla. Haci aplicacion di protector solar un paso esen- 
cial den bo rutina di cuido di cutis durante henter aña. Opta 
pa un protector solar di spectrum amplio cu un FPS di 30 of 
mas y re-aplica esaki bek cada dos ora, specialmente ora cu 
bo ta pasa hopi tempo den aire liber. Proteha bo cuero for 
di radicion UV ta yuda preveni enbehecimento prematuro, 
mancha scur y otro daño na cuero induci pa solo. 


4. Exfoliacion: 
Exfoliacion regular ta esencial pa elimina cel morto for di 
e cuero y promove renonacion celular, revelando un cuero 
fresco y radiante. Sinembargo, ta crucial pa haya e balansa 
adecuado. Evita exfoliacion excesivo, ya cu e por causa irit- 
acion y secura. Como regla general, ta exfolia un biaha pa 
siman, a menos cu bo cuero ta sensitivo, despues por baha 
esaki pa cada dos siman. Haci uzo di un exfoliante suave of 
considera tratamento di exfoliacion profesional pa mantene 
un textura saludabel di bo cuero. 


5. Alimentacion ta cuminsa for di paden: 
Corda cu un curpa saludabel ta cuminsa for di paden. 
Concentra bo mes riba un dieta bon balansa rico na fruta, 
berdura, grano integral y proteina. Inclui cuminda rico den 
antioxidante, manera berries y berdura di blachi berde, por 
proteha bo curpa for di daño ambiental y yuda mantene 
vitalidad. No lubida di incorpora den bo dieta e acidonan vet 
esencial cu ta wordo haya den pisca, noot y simia, pa nan 
propiedadnan anti-inflamatorio. 


6. Maneho di stress: 
Stress por causa daño na nos cuero, provocando brote, 
secura y enbehecimento prematuro. Implementa activ- 
idad pa reduci stress, manera meditacion, yoga of hasta 
un simpel caminata den naturalesa. Priorisa cuido propio y 
haya e formanan saludabel pa controla stress por mehora 
salud y apariencia di bo cuero significativamente. 


Cuminsando cu un rutina di cuido di cuero cu ta enfoca riba 
e consehonan esencial aki por marca un diferencia notabel 
den salud di bo cuero di cutis. Corda personalisa bo rutina di 
cuido di cuero segun bo necesidadnan specífico y consulta 
cu un profesional di cuido di cuero pa haya conseho y trata- 
mento personalisa pa cuido di cutis. Dedicando algun minuut 
cada dia na cuido di bo cuero, bo lo disfruta di e benefi- 
cionan di un cutis radiante y saludabel durante henter aña. 


SALUD, BEYESA 
+ Y Bienestar Personal + 
+ Y Bienestar Personal + 


Cuido esencial pa un cutis radiante y saludabel 

HOPI biaha riba diferente medio social por tuma nota di e anun- 
cionan avisando cu tin un nubia di stof di Sahara cu ta cubri 
Aruba, cual por stroba visibilidad y ta reduci e calidad di aire 
ariba nos isla. Cu yegada di e nubia aki ta hopi ta esunnan cu ta 
haya molester di nan sistema respiratorio, debi n’e sintomanan di 
alergia y ta haya nan ta recori na botica pa busca remedi. 


Ademas di e stof di Sahara, e temporada di comienso di aña, ora 
cu e matanan ta cuminsa floria tambe sa trece molester cu ne 
pa hende cu ta sensitivo pa esaki. E sintomanan manera nister, 
wowo ta basha awa, tosamento, nanishi ta core, cual den boca di 
pueblo ta wordo referi como ‘alergia pa stof’. A pesar cu alergia 
pa stof ta un problema comun, e termino ‘alergia’ ta encera mas 
cu solamente sintoma di sistema respiratorio y por wordo causa 
tambe pa diferente fuente. Alergia ta referi na problema comun 
cu hopi hende ta enfrenta. Nan ta sosode ora e sistema di defensa 
di nos curpa, conoci como sistema imunologico, ta reacciona 
fuertemente na cos cu normalmente ta inofensivo. E cosnan aki 
ta wordo yama alergen. Ora nos sistema imunologico reacciona 
na un manera exagera, e por causa sintoma cu ta haci nos sinti 
nos incomodo of hasta enfermo. 


Tipo di alergia: Alergia por bin di hopi fuente, entre otro: 
Medicamento: algun hende tin alergia na cierto remedi, manera 
penicilina. 
Alimento: alergia na cuminda manera cuminda di lama, pinda, 
webo y lechi ta bastante comun. 
Insecto: pica di bij y sangura por causa reaccion alergico. 
Latex: Algun hende ta alergico na latex, cu ta wordo uza pa traha 
handschoen y blaas por ehempel. 
Mofo (mold): e spoornan di mofo den aire por trece alergia. 
Mascota: lana, saliva of caspa di cacho y pushi por causa alergia. 
Pollen: pollen di mata, yerba y flor por empeora alergia. 


Cada persona por reacciona diferente n’e alergenonan, pero e 
sintomanan comun ta inclui nister, secrecion di nanishi, wowo 
cora cu ta yora, erupcion di cuero (rash) of hasta problema pa 
hala rosea den caso severo. 


Diagnostica y tratamento di alergia: Si tin e sospecho cu e 
sintomanan por ta un indicacion di un alergia, mester consulta 
cu dokter di cas. Nan lo haci pregunta riba e sintomanan y por 
laga haci test pa identifica e fuente di e alergia. Ora cu e fuente 
di alergia ta conoci, dokter lo recomenda e miho tratamento pa 
esaki. Alergia riba su mes no tin cura, ta cuestion di siña biba cu 
esaki. 


Tratamento pa alergia: Evita alergenonan: si ta posibel, keda leu 
for di e cosnan cu ta pone e alergia manifesta, ta e miho manera 
pa evita sintomanan. 


Medicamento: Bo dokter por prescribi remedi manera antihis- 
taminico of aerosol na nanishi pa yuda controla bo sintomanan. 
Awendia por haya varios antihistaminico cumpra riba reki na 
botica, sin tin mester di receta di dokter. 


Imunoterapia: den algun caso, por recomenda imunoterapia cu 
alergen, tambe conoci como vacuna contra alergia, pa reduci nan 
sensitividad na alergen cu tempo. 


Alergia alimentario: Un tipo di alergia cu ta duna diferente reac- 
cion y porta peligroso y hasta mortal ta Alergia Alimentario. 
Alergia alimentario ta sosode ora cu bo curpa ta reacciona riba 
cierto cuminda manera sifuera nan ta invasornan dañino. Esaki 
por causa sintoma cu ta varia for di ‘lenga ta pica’ leve te cu 
reaccionnan potencialmente mortal manera anafilaxia. Alergen di 
cuminda comun ta incluí pinda, webo, lechi y seafood. 


Controla alergia alimentario ta encera: Evita cuminda cu ta 
causa e alergia: Lesa e labelnan cu hopi atencion y tene cuenta 
ora di sali pa come afo, por yuda preveni exposicion accidental 
na alergen. Pa esunnan cu tin un alergia alimentario grave, ta 
importante pa semper tin un Epi-pen (autoinjector di epinefrina) 
y sa con pa uza esaki den caso di emergencia. 


Bida cu alergia: Bida cu alergia por ta un reto, pero tin paso cu 
por sigui pa minimalisa su impacto riba bo bida diario. Mantene 
bo ambiente limpi, limpiesa regular por yuda reduci alergeno 
manera stof, mofo y lana di mascota den bo cas. Uza producto cu 
ta apto pa alergia. Considera di bisti paña hipoalergenico, puri- 
ficado di aire y stofzuiger pa reduci alergen den bo ambiente. 
Siña tur loke bo por tocante bo alergia y con pa maneha esaki 
na un manera efectivo. Keda pendiente pa pronostico di pollen y 
cambio den calidad di aire pa evita exposicion na alergeno. 


Alergia ta un fenomeno comun, cu conocemento y strategia 
adecua, por minimalisa su impacto riba bo bida. Den colaboracion 
estrecho cu bo dokter di cas, tumando medida pa evita alergeno 
y controlando bo sintomanan, bo por disfruta di un miho calidad 
di bida, a pesar di tin alergia. 


Alergia, kico e ta y con pa biba cu ne 

DEN complehidad di nos bida, nos tur ta haya momento cu ta 
laga un marca profundo den nos alma. Pa algun hende, e momen- 
tonan aki ta bira sombra cu ta rondona nan existencia diario, 
oscureciendo alegria y trankilidad. Esaki ta e realidad inkietante 
di esunnan cu ta trata cu Trastorno di Stress Post-Traumatico 
(PTSD). Pero, estimado lector, Team AWEMainta kier pa bo sa cu 
speransa y sanacion nunca ta for di bo alcance. 


Reconoce bo bataya 
E prome paso na caminda pa sanacion ta reconocemento. E 
curashi pa enfrenta e scuridad interno ta un testimonio profundo 
di bo forsa. Reconociendo bo bataya cu PTSD, ya ta un paso 
grandi y importante den direccion pa recuperacion. 


Busca guia profesional 
No enfrenta e bataya aki bo so. Comunica cu e profesionalnan di 
salud mental, e heroenan anonimo di nos tempo, por ta bo salba- 
cion. Terapista, psicologo y psikiatra ta specialisa den duna guia 
pa surpasa trauma. 


E poder di terapia 
Terapia por ta bo sanctuario. Terapia basa riba evidencia, manera 
terapia di conducta cognitivo (TCC) y desensibilisacion y reproc- 
esamento di movecion di wowo (EMDR), por yuda cambia e nara- 
tiva di bo trauma. E terapianan aki ta duna bo e hermentnan pa 
recupera bo bida y re-skirbi bo historia. 


Uzo di medicamento como sosten 
Den algun caso, bo guia profesional di salud mental por prescribi 
medicamento cu ta ofrece un alivio significativo di sintoma di 
PTSD. E remedinan aki, combina cu terapia, por habri e caminda 
pa libertad emocional. 


E importancia di tin un red social 
Apoyo di bo circulo social, bo famia y bo amigonan por forma 
un forsa di amor y comprension. Amigo y famia, ora nan ta bon 
informa y ta empatico, por ta aliado poderoso den e bataya contra 
PTSD. 


Cuido propio como ritual 


Cuido propio no ta un luho sino un necesidad. E ta alimenta bo 
curpa, mente y spirito door di ehercicio, nutricion balansa, drumi 
suficiente y practica di atencion completo. E actonan di amor 
propio aki por ta transformado. 


Enfrentando ‘Triggers’ cu resiliencia 
Enfrenta bo triggernan cu un resiliencia incoherente. Identifica y 
compronde kico ta ‘trigger’bo ta e prome paso pa surpasa nan. 
Corda cu bo no ta wordo defini pa bo pasado; bo ta diseñando 
bo futuro. 


Educacion y empoderamento 
Conocemento ta un herment poderoso. Informa bo mes tocante 
PTSD, y e caminda bo dilanti. Compronde e ruta cu bo mester 
cana lo duna bo e poder pa cana cu gracia. 


Un faro di speransa 
Estimado lector, ora bo ta pasa den e caminda tumultuoso di 
PTSD, corda cu bo no ta bo so. E caminda pa sanacion por ta un 
reto, pero tambe un caminda asfalta cu curashi y determinacion 
firme. Reclama bo bida bek, brasa bo resiliencia y nunca perde 
bista di e faro di speransa cu tin na horizonte. 


Bo biahe pa sanacion ta un acto di amor propio profundo y un 
inspiracion pa otro cu ta sigui e caminda aki. Hunto nos por 
surpasa e sombra, emergiendo den e luz radiante di recupera- 
cion. Bo ta mas fuerte cu bo ta kere, y bo historia ta un testimonio 
di e spirito humano indomabel. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E caminda pa supera PTSD 


Recuperando speransa y sanacion 

MIENTRAS Hulanda ta nabega den e balansa delicado di 
poder entre su gobiernonan saliente y entrante, tension 
ta bolbe baha mientras agenda conflictivo y cambio den 
dinamica ta forma e panorama politico. Cu e formacion 
di un coalicion nobo den marcha, consistiendo di e parti- 
donan PVV, VVD, NSC y BBB, e gabinete demisionario actual, 
consistiendo di VVD, D66, CDA y CU, ta den desacuerdo cu 
su posibel sucesor. 


Un ehempel di e enfrentamento aki a surgi cu e futuro di 
e sistema di radiodifusion publico. E gabinete demision- 
ario inicialmente tabatin intencion di extende e licencia di 
e organisacion sin fin di lucro pa dos aña, pero a enfrenta 
oposicion di e coalicion den formacion, cu ta busca promulga 
e reformanan anterior. E diferencia di enfoke aki ta enfatisa 
e prioridadnan divergente entre e gobierno bieu y e posibel 
gobierno nobo. 


E panorama politico a experencia un cambio sismico despues 
di e eleccion di 22 di november, cu a resulta den mayoria 
parlamentario nobo y un dinamica di poder redefini. 


E coalicion entrante, cu sosten di mayoria den Tweede Kamer, 
ya a desafia varios iniciativa defendi pa e gobierno saliente, 
incluyendo e leynan Europeo di restauracion di naturalesa y 
e leynan proponi riba criansa door di pariente multiple. 


Ademas, e maneho di e problemanan critico, manera e 
cifranan creciente di asilo, ta enfatisa e complicacionnan 
di gobernacion durante un periodo di transicion. Mientras 
cu e funcionarionan dimiti ta sigui propone maneho, nan ta 
pospone e decisionnan financiero pa e negociadonan cu ta 
drenta, balansando riba un liña fini entre continuidad y dife- 
rencia. 


Particularmente e rol di VVD, e unico partido den e gabinete 
demisionario envolvi den e negociacionnan di e coalicion, ta 
agrega un otro capa di complehidad. 


Segun cu e discusionnan ta progresa, e preguntanan ta surgi 
tocante e strategia di e partido pa balansa su compromiso 
actual y futuro, loke ta genera tension entre e partnernan di 
e coalicion y den e gobierno saliente. 


E caminda pa sigui ta keda insigur, ya cu e formacion di un 
gabinete nobo ta progresa lentamente bou di direccion di 
informador Dijkgraaf y Van Zwol. Mientras cu esfuersonan 
ta continua pa cera e diferencia entre e coalicionnan bieu y 
entrante, e posibilidad di enfrentamento nobo ta grandi te 
ora un gobierno nobo asumi e cargo. 


Memey di e baile intrinca di poder aki, e panorama politico 
Hulandes ta keda den cambio continuo, destacando e desa- 
fionan inherente na e transicionnan di gobernacion y e inter- 
accion delicado entre continuidad y cambio. 


Clash di Poder 


Con coalicion di pasado y awo ta nabega política Hulandes 

E decision di Corte Supremo di Arizona pa mantene un ley di 
1864 cu ta prohibi mayoria di aborto den e estado a provoca 
un debate intenso y maniobra politico. E ley, inactivo for di 
Roe v. Wade na 1973, ta permiti aborto solamente pa salba 
bida di e muhe na estado. A pesar di e sentencia, Fiscal 
General democrata Kris Mayes a anuncia cu e no lo procesa 
bou di prohibicion, calificando esaki como un paso regresivo. 


E decision aki a duna energia n’e partidonan di e derecho 
na aborto, cu tin como meta consagra e derecho di aborto 
den e constitucion estatal a traves di un medida electoral di 
november. E medida aki lo afirma aborto como un derecho 
fundamental te na mas of menos 24 siman di embaraso. 


Gobernador Katie Hobbs a condena e decision y a urgi e 
partidonan pa mobilisa pa e proximo eleccion, primintiendo 
di proteha acceso a atencion reproductivo. 


E candidato democrata pa Senado, Rubén Gallego, a critica 
e ley como extremista y a priminti di defende e derecho pa 
aborto na nivel federal. 


E sentencia tin implicacionnan mas leu di Arizona, cu prov- 
eedonan di aborto manera Planned Parenthood Arizona 
comprometiendo nan mes pa sigui cu e servicionan den e 
limitenan legal. Esaki ta enfatisa e rol di Arizona den duna- 
mento di cuido medico reproductivo pa e stadnan bisiña. 


Mientras Arizona ta bira un punto focal den e debate nacional 
riba aborto, e eleccionnan di november ta bira un campo di 
bataya pa e futuro di e derecho di aborto den e estado. 


Corte Supremo di Arizona ta mantene prohibicion 
di abortus manera estableci na 1864 


UNION Europeo (UE) a tuma un paso grandi pa reforma 
su maneho di migracion despues cu Parlamento Europeo a 
vota na fabor di un pakete nobo. E plan aki ta trata e carga 
cu e paisnan cerca di e costa di lama Mediteraneo ta carga, 
kendenan históricamente ta ricibi e cantidad di mas grandi 
di peticion pa asilo. 


Anteriormente, e Regulacion di Dublin tabata atribui e 
responsabilidad pa procesa e peticion di asilo n’e estado 
miembro caminda nan a drenta pa prome biaha den UE. E 
intencion di e reforma aki ta pa distribui e carga aki di un 
manera mas husto. E reubicacion di solicitantenan di asilo 
y e ayudo financiero na paisnan abrumado ta entre e solu- 
cionnan proponi. 


E reformanan ta tuma luga memey di un sentimento di anti- 
inmigracion cu ta crece rond Europa. E eleccionnan nacional 


programa pa juni ta un factor clave, y e partidonan domi- 
nante ta spera di demostra nan compromiso pa trata e prob- 
lema. 


E sistema nobo no ta sin limitacion. Mientras cu e Reglamento 
di Dublin ta wordo elimina, e carga di procesamento lo sigui 
cay principalmente den e paisnan di prome linea. Ademas, e 
“mecanismo di solidaridad “ cu ta permiti otro miembronan 
di estado contribui financieramente en bes di acepta refu- 
giadonan por genera desacuerdo. 


A pesar di e limitacionnan aki, e reformanan ta representa 
un cambio significante pa UE. E meta ta pa promove confi- 
ansa entre e miembronan y crea un percepcion di control 
riba migracion. E exito di e reformanan aki lo depende di 
un implementacion efectivo y di un posibel disputa politico 
entre e estadonan miembro. 


Parlamento di Union Europeo ta 
aproba pakete di reforma di migracion 

BOGOTA, e capital di Colombia, ta enfrentando un 
scarsedad di awa grave, ya cu su reservanan ta enfrenta 
e nivelnan historicamente abou como consecuencia di e 
fenomeno climatico, di El Niño. Alcalde Carlos Fernando 
Galán a anuncia dialuna cu e ciudad lo implementa medida 
di racionamento di awa cuminsando diahuebs pa motibo di 
e estado critico di e reservanan, cu ta na nan nivel mas abou 
for di mita di e decada di 1980. 


E secura, intensifica pa El Niño, ta asota e region desde juni 
2023, provocando periodo seco prolonga y temperatura 
halto. Como resultado, mas of menos 9 miyon persona na 
Bogotá lo keda afecta pa e restriccionnan, destina pa reduci 
e consumo di cas cu 11%. 


Galán a enfatisa e naturalesa temporal di e medidanan, afir- 
mando cu awa ta necesario pa alivia e situacion. Sinembargo, 
el a reconoce tambe e problema mas amplio di cambio 
climatico, urgiendo na e necesidad di cambio di comporta- 
cion sostenibel pa garantisa suficiencia di awa a largo plaso. 


E ciudad a wordo dividi den nuebe sector, y cada sector lo 
experencia un corte di awa di 24 ora den e dianan designa, 
rotando durante e ciclo te ora e nivelnan di awa mehora. Tin 
plan di contingencia pa servicio esencial manera hospital y 
scol pa garantisa cu nan tin acceso continuo na awa. 


Presidente di Colombia, Gustavo Petro, a declara un desaster 
natural na januari pa mobilisa recurso adicional pa trata e 
impacto di El Niño, cu ta inclui candela forestal y stress di 
awa. 


E crisis na Bogotá ta refleha reto similar cu e otro ciudadnan 
den e region, manera Ciudad di Mexico, ta enfrenta, caminda 
varios aña di precipitacion abou y temperatura halto a 
contribui na un crisis grave di awa. 


Mientras Colombia ta prepara pa e efectonan di cambio 
climatico, e anuncio di Galan ta enfatisa e urgencia pa 
adopta practica sostenibel di maneho di awa pa mitiga crisis 
den futuro y garantisa siguridad di awa pa tur residente. 


Bogota ta enfrenta racionamento di awa 
pa motibo di reserva historicamente abou 

D E P O R T E 


deporte@awemainta.com 


DEN un enfrentamento final emocionante di e SheBelieves 
Cup, e portero Alyssa Naeher a surgi como e heroina di 
Merca, strobando tres pinalti crucial y convertiendo su 
propio intento pa sigura un victoria di 5-4 den pinalti contra 
Canada. E victoria ta marca e di cinco titulo consecutivo di e 
Mericanonan den e prestigioso torneo. 


E partido, cu tambe a sirbi como e ultimo salida cu entrenado 
interino Twila Kilgore, a mustra e habilidad excepcional di e 
portero Naeher door di frustra e intentonan di Jade Rose, 
Cloe Lacasse y Evelyne Viens den e tanda di pinalti. Emily 
Fox a seya e victoria di Merca cu un tiro decisivo den e di 
shete buelta. 


A pesar di un bataya intenso, e rivalnan a termina e tempo 
reglamentario empata na 2-2. E Canades Adriana León a 
anota dos biaha, habriendo e marcador den minuut 40 y 
despues convertiendo un pinalti den minuut 86 pa nivela e 
wega. E delantero Mericano Sophia Smith a resulta funda- 
mental, anotando e dos golnan Mericano pa mantene su 
ekipo den e wega. 


Smith su prome gol den minuut 50 a iguala e marcacion, 
mientras cu e di dos, asisti pa Trinity Rodman den minuut 
68, a hiba Merca dilanti. E encuentro interesante a mustra e 
resiliencia y habilidad di ambos ekipo, preparando e scenario 


pa un conclusion dramatico por medio di pinalti. 
E victoria a consolida dominio di Merca den e SheBelieves 
Cup, solidificando ainda mas su status como un poder 
den futbol femenino. Pa futuro, Emma Hayes lo asumi e 
funcionnan di coach di e ekipo den e proximo exhibicionnan 
contra Sur Korea na juni, den cual Kilgore lo keda forma 
parti di su personal. 


E partido tambe a mira e regreso di Mallory Swanson den 
accion, ya cu el a drenta como suplente den e di dos mita. 
Swanson, kende tabata ausente pa un aña pa motibo di un 
lesion, tabatin un impacto significativo despues di su recu- 
peracion. 


Sinembargo, e wega no tabata sin controversia, ya cu Korbin 
Albert a haci su di dos aparicion consecutivo memey di 
scrutinio di publicacion di pasado riba su rednan social. E 
hungado di 20 aña, representando Paris Saint-Germain, a 
emiti un disculpa pa comparti contenido ofensivo riba su 
cuenta di TikTok, reconociendo su accionnan como inmadura 
y falta di respet. 


Por lo general, e final di SheBelieves Cup a duna un muestra 
di talento, determinacion y deporte, subrayando e atractivo 
duradero y e emocion di futbol femenino na nivel interna- 
cional. 


Alyssa Naeher ta hiba Merca n’e victoria 
den e ‘SheBelieves Cup” cu porteria heroico 

TIGER Woods ta keda optimista riba su chensnan pa sigura 
un di seis titulo di Masters e siman aki, a pesar di lucha cu un 
dolor persistente. E leyenda di golf Mericano, reconociendo 
e retonan fisico cu e ta enfrenta, ta kere cu tur cos mester ta 
perfectamente alinea pa e triunfa un biaha mas. 


Papiando prome cu e torneo di Masters na Augusta, e prome 
torneo importante di aña, Woods a expresa su confiansa den 
su capacidad pa sigura victoria. Sinembargo, el a enfatisa e 
importancia cu tur e elementonan ta alinea pa exito por ta 
na su alcance. 


E hungado di 48 aña a competi pa ultimo biaha na februari 
na Genesis International na Los Angeles, pero el a wordo 
obliga pa retira despues di seis buraco den e di dos dia pa 
motibo di un malesa. Su ultimo torneo completo tabata na 
Hero World Challenge na Bahamas na final di aña pasa, unda 
el a bolbe hunga golf competitivo despues di un ausencia 
largo pa motibo di un lesion serio den su pia, cual el a sufri 
den un accidente di auto na 2021. 


A pesar di a pasa den un operacion y rehabilitacion, Woods 
ta sigui sufri di dolor. Mientras cu su cabes no ta preocupa 
mas, otro area di su curpa, incluyendo lomba y djente, ta 
soporta e pio parti di e tension, specialmente durante e 
caminata extenso rekeri na Augusta National Golf Club, 
unda Masters ta tuma luga. 
Reconociendo e costo fisico di e torneo, Woods a admiti 
di experiencia e molestianan diario. A pesar di esaki e ta 
enfocando riba e pronostico meteorologico faborabel pa e 


evento di e aña aki compara cu e condicionnan desafiante di 
e edicion anterior. 


Despues di a gana Masters cinco biaha anteriormente na 
1997, 2001, 2002, 2005 y 2019, Woods no ta un desconoci 
pa gana na Augusta. Su victoria na 2019 a marca un regreso 
notabel despues di un secura di diesun aña den victoria den 
torneo importante. 


Mientras Woods ta preparando pa duna e golpi di salida 
den e di 88 edicion di Masters, su determinacion lo surpasa 
adversidad y competi na e nivel mas halto ta sirbi como 
testimonio di su resiliencia y legado duradero den e mundo 
di golf. 


Tiger Woods ta kere cu e por gana 
Masters strobe a pesar di e dolornan diario 


BARCELONA a cuminsa poco poco, pero a crece den wega y a tuma e 
liderazgo den prome mita di e wega por medio di Raphinha. PSG a crece 
den e di dos mita cu golnan di Ousmane Dembélé y Vitinha, pero Barcelona 
no a entrega. Raphinha a empata atrobe prome cu e defensor Andreas 
Christensen a score e gol di victoria cu un headshot. 


Frenkie de Jong a bolbe Barcelona despues di un luna di ausencia debi na 
un lesion na su enkel. El a hunga bon prome cu el a wordo reemplasa. 


E siguiente lo tuma luga e siguiente siman na Barcelona. 


FC Barcelona a gana Paris Saint-Germain 
3-2 den cuarto final Champions League 

DEN un forma innovativo, World Athletics a declara su inten- 
cion di ofrece premio financiero na e Weganan Olimpico, 
marcando e prome biaha cu un federacion internacional lo 
provee recompensa financiero n’e medayistanan. E anuncio 
ta tuma luga prome cu e Weganan Olimpico na Paris 2024, 
unda a aloca un suma total di 2.4 miyon dollar na premio, y e 
ganadonan di medaya di oro lo ricibi 50.000 dollar cada un. 


E decision ta representa un cambio significativo den e 
maneho di e organismo mundial di atletismo, y e presi- 
dente di World Athletics, Lord Coe, a elogia esaki como un 
“momento crucial” pa e deporte. Basa riba e iniciativa nobo, 
e medayistanan n’e Weganan Olimpico di Paris 2024 lo tin 
derecho di ricibi premio den placa, cu planes pa extende e 
schema n’e medayistanan di plata y brons n’e Weganan di 
Los Angeles 2028. 


Na Paris, unda 48 evento di atletismo ta programa, e teamnan 
di relevo ganado di medaya di oro tambe lo comparti e 
placa di premio. Coe a enfatisa e importancia di reconoce e 
contribucion di e atleta na e exito di e Weganan Olimpico y 


empodera nan a traves di recompensa financiero. 
Mientras cu el a reconoce e balor inherente di exito Olimpico 
mas leu di compensacion monetario, Coe a enfatisa e neces- 
idad di inicia un sistema na unda cu e atleta ta haya algo bek 
di e entradanan cu nan mes a yuda genera. World Athletics 
tin intencion di anuncia e formato y structura di e premio 
monetario pa e Weganan di 2028 mas cerca di e evento. 


Sinembargo, e elegibilidad pa e premio lo depende di e atleta 
cu ta someti y aproba e procedimentonan anti-doping stan- 
dard, sigurando asina e igualdad y integridad den e deporte. 
E iniciativa di World Athletics ta contrario na e tradicion di e 
Comite Olimpico Internacional di no duna premio den placa 
directamente na e atletanan, pero ta distribui fondo via e 
federacionnan y Comite Olimpico Nacional. 


E introduccion di premio monetario n’e Weganan Olimpico 
ta representa un desaroyo significativo den e mundo di 
deporte, reflehando un reconocemento creciente di e contri- 
bucionnan di e atleta y e importancia di incentiva excelencia 
riba escenario mundial. 


Cuminsando cu Paris 2024 


World Athletics ta introduci premio 
financiero den e Weganan Olimpico 


Diahuebs, 11 April 2024 
POLITICA 
16 
AWEMainta 


DIAMARS Aruba a haya den su scochi atrobe e anuncio for 
di minister di asuntonan economico Geoffrey Wever tocante 
otro aumento den e prijs di gasolin riba nos isla. Un cambio 
cu, manera ta custumber, tin su efecto domino den henter 
e cadena di suministro y servicio, afectando hunto cu ne, e 
poder di compra di e ciudadano. 


Lider di Partido di Pueblo Arubano, AVP, mr. Mike Eman ta 
bisa cu Evelyn Wever Croes a kita e descuento di 10 cen 
pa liter di gasolin cu tabata vigente te na 2017 durante 
Gabinete Mike Eman I y II. Kitando e reduccion aki ta haci 
cu Gabinete Wever Croes no por laba man sin mas awe y 
bisa cu e aumento ta netamente internacional. Tambe 
Gabinete Wever Croes a aumenta e BBO di 3% pa 7%. E 7% 
aki ta wordo paga den dos schakel riba gasolin. E schakel 
di FEMSA/RDA p’e gasolin station y di gasolin station p’e 
cliente. 


Tur esakinan si ta medidanan di gobierno cu awe ta haci e 
prijs di gasolin aun mas caro cu unicamente e efecto inter- 
nacional. P’esey Evelyn Wever Croes ta responsabel pa e 
castigo aki cu Pueblo ta pasando aden. 


T’e medidanan aki di Evelyn Wever Croes ta locual ta haci 
cada aumento internacional aun mas severo y pisa pa 
pueblo. Eman ta bisa cu su gobierno a laga di cobra 12 
miyon pa aña n’e 10 cen di descuento aki 8 aña largo pa 
pueblo haya un alivio, practicamente 100 miyon a laga den 


saco di pueblo y e prome cos cu Evelyn Wever Croes a haci 
ta kita e descuento aki di pueblo y riba dje subi BBO di 3% 
pa 7% locual ta dal pueblo den dos schakel, 14% ariba dje. 


“Tur aña tabata sacrifica di nos gabinete 12 miyon florin pa 
por a subsidia cu e 10 cen aki y un di e prome medidanan 
cu Gabinete Wever Croes, cu den campana a bisa cu lo baha 
gasolin, tabata di kita e descuento di 10 cen aki,” asina e 
lider di oposicion, mr. Mike Eman a indica. 
“Den e contexto aki Gabinete Wever Croes ta carga un respon- 
sabilidad directo pa e peso di e gasolin cu ta asotando nos 
pueblo y cu awe ta asota atrobe nos comunidad.” 


Tabata un iresponsabilidad di MEP, pa den tempo di campaña 
priminti di lo baha gasolin, sabiendo cu esey ta practica- 
mente imposibel y ainda ta wardando e barco di Glenbert 
Croes cu gasolin barata yega. Obviamente tabata djis 
promesa fofo cu MEP a haci. Loke si e gobierno actual por a 
haci tabata di mantene e descuento di 10 cen; algo cu AVP si 
a logra den tempo hopi mas dificil pa entrada di Pais Aruba. 
Tambe mester a exonera gasolin di e BBO di 7%, pero esey 
tambe ta bay den saco di Gabinete Wever Croes. “Insult on 
injury”, Eman ta expresa. 


Den conclusion, e lider di AVP a recorda un y tur cu si awe na 
pomp di gasolin bo tin cu paga atrobe, corda cu 10 cen di e 
aumento aki y e 14% di BBO ta directamente culpa di Evelyn 
Wever Croes y su medidanan. 


Lider di oposicion, mr. Mike Eman: 


10 cen aumento prijs gasolin ta 
responsabilidad di Evelyn Wever Croes 

E Gobierno ta bati riba nan pecho cu a logra un surplus y 
cu Fitch y S&P lo a gaba e maneho y e grado di credibilidad 
financiero di Aruba, pero mientras tanto e crisis economico 
di Aruba ta mas grave cu nunca. Esaki t’e politiconan cu 
mientras den oposicion a core campaña na 2017 di conoce 
e materia, a studia e materia y lo goberna sin medida. 


Apenas a drenta gobierno cu fiesta di malgastamento di 
placa di pueblo a cuminsa. Biaha rond di mundo y sin alivia 
e necesidadnan mas importante pa nos pueblo y nos Isla. 
Un prioridad t’e Bubaliplas. Hotel a entama caso contra di 
gobierno te cu hues a pone un dwangsom pa gobierno pero 
nada no ta wordo haci di parti di gobierno. 


E topico aki no ta desconoci pa gobierno paso na 2019 a laga 
Carmabi haci un investigacion. Den e rapport ta duna indi- 
cacion cla cu nos rif di coral ta degrada y empeorando lihe. 
A recomenda cu mester actua responsabel y urgentemente, 
pero e rapport a bay scondi den lachi mientras tabata habri 
sluis pa laga awa sushi bay lama. E mesun hotel a bolbe 
lanta un caso contra di gobierno paso gobierno ta sinta man 
crusa y no ta haci nada. Ta traha yen di comision gasta placa 
y haci nada. 


Un planta di 50 aña bieu cu no ta for di awor sino di hopi 
tempo ta papia di urgencia pa haci cambionan necesario pa 
alcapara e gran cantidad di camber di hotel cu a bin acerca. 
E urgencia nunca a haya prioridad, paso awe den 2024 e 
situacion ta hopi mas pio di locual cu e tabata ta. Na inicio 
di aña 2023 e minister encarga, Ursell Arends, pero tambe 
Prome Minister Evelyn Wever Croes a duna di conoce cu pa 
luna di maart 2023 mester a finalisa cu henter e proceso 
di rehabilitasacion di e Riool WaterZuiveringsInstallatie. 
Ningun proceso a keda cla paso ta ranca siboyo sin pone 
man na obra. Un rato kier a cobra e turista na aeropuerto y 
un rato inclui den e tarifa di camber di hotel. Minister Arends 
ta papia hopi pero e no tin ningun autoridad corda pa dicidi 
mientras su nomber ta wordo lastra. 


Gobierno ta hunga cu e galiña cu pone ta webo di oro. A ranca 
tur e pluma for di e galiña caba. E unico pilar economico cu 
nos tin ta na peliger pa falta di maneho di gobierno. Entrada 
di gobierno a subi e ultimo aña cu mas di 500 miyon florin 
pero no ta mira unda e placa ta bay. Aruba tin 7 aña perdi 
pa falta di vision di un gobierno cu no sa di administra placa 
di pueblo. Tur empresanan estatal di gobierno ta den cora. 
Gobierno ta bon saca bonds pa loco y nos companianan 
estatal ta esnan cu ta cumpra e bonds. Continuamente bo ta 
mira banco central saca anuncio pa bonds. Prijs di cuminda 


ta sigui subi mundialmente. 


Na Alaska un caha di awa ta 37 dollar y boter di pinda 10 
dollar y no papia mes di prijs di un pida carni. Prijsnan den 
supermercado ta cambia tur siman y imagina esnan cu no 
tin trabao y tin cu biba di un pensioen di biehes. Na mas di 
un ocasion nos di partido Curpa a bisa cu situacion mundial 
ta bay bira dificil y Aruba ta un isla cu ta importa tur cos. 
Nos a keda depende riba un pilar economico y nos tin exper- 
encia kico a pasa na 2020 ora di e lockdown. 


Nos di partido Curpa ta kere cu mester bin mas cu un 
pilar economico y enbes di sigui rosa mondi pa bin cu mas 
construccion nos mester planta mas. E dia lo yega y nos 
lo corda ora escasez di cuminda bati na nos porta. Lo bin 
e ‘great reset’ caminda lo bo no por swipe ni lanta placa. 
Ora e situacion aki bati na nos porta nos lo grita pero lo ta 
laat. Gobierno lo sali na careda. E situacion cu nos isla ta 
aden ningun politico a bin cu solucion. Mas cu 20 aña nan a 
presenta yen di promesa pero locual cu nan a cumpli cu ne 
ta yen di debe. 


Partido AVP tin 10 punto bunita pero tur e puntonan ey ta 
pa saca placa for di un galiña sin pluma. Na 2027 bonds ta 
caduca cu ta casi 3 biyon florin sino ta mas. Lo mester bolbe 
renobe? Partidonan cu no ta honra Dios no tin ningun solu- 
cion paso ta nan mes a crea e desastre financiero cu nos 
ta aden. E bendicion ta bin di esnan cu ta honra Dios y ta 
respeta Dios su leynan. Partido Curpa e unico alternativa. 


Eric Ras(Curpa): 


E crisis economico ta mas grave di loke gobierno kier laga nos kere 

PARTIDO MEP ta un partido cu semper a pone nos adultonan 
mayor, nos pensionadonan na prome luga. Den un mundo di 
progreso, hopi biaha e sabiduria y e contribucion di esnan cu 
a construi nos pais, ta wordo tira un banda pa gobiernonan. 
Sinembargo, Partido MEP semper ta keda firme, pasobra e 
grandesa di un sociedad no ta wordo midi door di su avancenan, 
sino door di con e pais ta cuida di su adultonan mayor. E bien- 
estar di nos ciudadanonan aki tin prioridad pa Partido MEP. Nos 
meta ta pa sigura e dignidad di nos pensionadonan, brindando 
nan siguridad y comodidad dentro di un maneho responsabel. 
For di aumento di placa di pension, cuido medico, y servicio 
social alcansabel, cada decision cu a wordo tuma pa Partido MEP, 


ta basa riba e principio cu ningun pensionado, ningun adulto di 
edad avansa, mester sinti su mes bandona y laga atras. P’esey, 
Partido MEP no ta haci promesanan falso, pero ta traha na bien- 
estar di esnan mas vulnerabel den nos pais. A pesar di tur crisis 
cu nos pais a enfrenta, desde cu Gabinete Wever-Croes a drenta 
gobierno, a subi pensioen 4 biaha pa un total di 15% entre 2017- 
2024. Ademas, Gobierno lo por subi e pensioen e aña aki atrobe. 
Y cada biaha cu MEP a hisa pension pa nos grandinan, MEP a haci 
esaki responsablemente. MEP a hisa reparatie toeslag di pensio- 
nadonan y a baha impuesto pa asina suavisa calidad di bida di 
nos ciudadanonan mayor. 
“Nos adultonan mayor ta e constructor y pilarnan di nos pais. 
Compromiso di Partido MEP den gobierno ta pa sirbi nos pueblo 
pa un miho futuro, sea cua sea ta bo edad. Partido MEP ta balora, 
respeta y brinda cuido y speransa na cada ciudadano y special- 
mente na nos adultonan mayor. Nos compromiso ta sigui pa no 
solamente nos aprecia nan, sino pa gradici nan pa e hecho cu nan 
ta e pilarnan riba cua nos sociedad awe ta para firme”, Lider di 
MEP a enfatisa. 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


MEP lo sigui aumenta 
pension responsablemente 


A subi pensioen 4 biaha pa un total di 
15% entre 2017-2024 

MANERA den pasado ora Partido MEP a bay contra e redo- 
blacion di pensioen di nos pensionadonan den añanan 90, 
Partido MEP un biaha mas ta demostra su menosprecio pa 
nos pensionadonan cu tanto a sacrifica nan bida pa progreso 
di nos pais bisando cu no por duna nan e aumento di 50%. 


Esey ta wordo confirma pa palabranan di un Parlamentario 
di MEP cu a declara cu pensionadonan lo mester warda te 
cu otro aña pa haya un aumento di mas o menos 40 pa 
50 florin, un aumento cu ta mara pa ley. Ta parce cu p’e 
Gobierno di Partido MEP 40 of 50 florin mes lo ta suficiente 
pa nos grandinan. 


E Gobierno aki cu a haya 500 miyon extra na entrada door 
di tur e medidanan imponi ariba lomba di pueblo, manera 
un aumento di BBO, y cu medida nobo manera un BBO na 
frontera, ta keda sin absorba e accijns ariba gasolin, y cada 
biaha gasolin ta keda subi, coriente y awa a casi redobla 
door di keda ranca placa di Elmar y WEB, anto cu tur e 500 
miyon extra na entrada aki no kier duna un aumento mereci 
di 50 % na nos pensionadonan, y no cu e aumento aki lo haci 
cu nos pensionadonan lo bay biba den luho tampoco, pero 
sikiera e por yega un poco cerca di e minimo cu e pensio- 
nado mester pa por biba un poco mas comodo. Ta kico a 
haci cu e 500 Miyon extra aki? Cu no por duna un aumento 
awo na nos pensionadonan? Pueblo keda pendiente pa mira 
na unda e gastamento di placa aki a bay. 


Gran parti di e placa casi sigur lo a bay na biahamento rond 
di mundo di e gobierno aki su ministernan. Mientras ta keda 
gasta placa na biahamento. 


E mesun parlamentario di MEP aki cu a declara cu pensio- 
nadonan mester keda warda te otro aña pa haya 40 of 50 
florin, e parlamentario aki si hunto cu 2 otro colega di MEP 
ta keda den camber hunto den un hotel na Hulanda, pa spaar 
placa cu ta Sali di saco di pueblo. Ta spaar mas di 300 dollar 
pa dia cu ta bay den nan saco, pero e pensionado segun 
Partido MEP si mester warda te otro aña pa e por haya su 
40 florin. Ta un bofta y un insulto den cara di nos pensio- 
nadonan. Pa AVP den ningun asunto, color politico mester 
hunga un rol, sigur no , ora ta trata nos pensionadonan. 


Pasobra tur pensionado, sea ta MEP of AVP, of otro color 
politico, merece un aumento cu lo por yuda nan biba un bida 
mas trankilo y pa asina nan por disfruta e fase bunita di e 
bida aki den harmonia cu nan famia. Despues di a pasa casi 
henter un bida ta traha pa e pais aki. 


Pero un palabra di sosten na nos pensionadonan, tene fe. Ta 
compromiso sagrado di mi persona y henter Partido AVP bou 
di liderazgo di sr Mike Eman pa duna e aumento aki manera 
AVP ta den gobierno, cu no ta simplemente un promesa of 
un deber, pero un mester! 
Y si acaso tin esnan cu ta duda un poco ainda, cu e aumento 
aki ta uno realistico y sostenibel, djis tuma ehempel di e 
redoblacion di pensioen cu a tuma luga un 30 aña pasa cu 
t’ey te dia di awe y tambe e reparatietoeslag cu AVP intro- 
duci cu te dia di awe t’ey ainda . AVP ta conoci pa logronan 
duradero y sostenibel. Djis core rond di Aruba y wak pa bo 
mes tur e proyectonan realisa pa partido AVP. 


Partido AVP su unico compromiso ta cu e pueblo aki, unda 
henter Aruba lo mira progreso un biaha mas. Ban bolter cos. 
E boltermento bek pa bo felicidad ta den bo mesun man ora 
yega e momento pa bo haci uzo di bo derecho Sagrado di 
vota den e proximo eleccion ariba Partido AVP. 


Juni Croes (AVP): 


Gobierno di MEP hayando 500 miyon extra ta 
contra aumento di 50% na nos pensionadonan 

GLW Foundation ta den pleno preparacion pa Miss Teen 
Aruba International 2024. E aña aki celebrando 15 aña 
di eleccion unda cu durante añanan Miss Teen Aruba 
International a sa di demostra cu e comision ta traha den 
e miho formacion di e candidatanan. E logronan durante e 
ultimo 17 añanan aki cu George Winterdaal como Presidente 
t’e prueba di e trabou cu e candidatanan. 


Paisnan unda e candidatanan a bay ta Rep Domincana, 
Panama, El Salvador, Bahamas, Guatemala, Costa Rica, 
Nicaragua, Honduras, Colombia, Bulgaria y mas. Desde cu 
George a tuma e presidencia di Miss Teen Aruba y despues 
Miss Teen Aruba International a uza e lema “Algo mas cu un 
certamen di beyesa” y tur aña ta organisa diferente proyec- 
tonan. GLW Foundation ta haci e.o Cupcake di Speransa, Un 
man pa nos ruman, Feed the Kids y tambe un sin fin di activi- 
dadnan caritativo cu e candidatanan. E comision organisado 
ta sigur prepara e candidata cu tur ekipo necesario pa asina 
por yud’e den su desaroyo pa futuro. Hopi candidatanan di 
Miss Teen Aruba International despues a sigui participa den 
otro Plataformanan manera Reina Hispanoamericana, Miss 
International, Miss World y Miss Universe. 


Bo tambe kier participa? Wel ta masha facil. 
E aña aki GLW Foundation a haci algun cambio masha inte- 
resante. 
Bo tin e edad di 15 pa 19 aña? Bo tin gana di biba un exper- 
encia unico? Bo kier representa Aruba na nivel internacional? 
Bo kier amplia bo conocemento general y siña mucho mas di 
varios topico. Wel esaki ta bo chens pa participa. 


Gastonan? 
Hopi biaha e preocupacion di Mayornan ta e gastonan halto 
cu no necesariamente ta asina, Mirando e situacion comision 
organisado e aña aki lo cobra un suma masha atractivo cu 
lo cubri basicamente tur gasto di a candidata p’e eleccion 
oficial. E suma cu lo paga ta inclui e inscripcion di e candi- 
data, trahe di baño pa anochi final (e aña aki lo trece trahe 
di baño bek), rahe di Baile di apertura, Trahe pa Entrevista 
cu Hurado, Sapato pa anochi final, Trahe di Gala (diferente 
diseño) pa anochi final, T-shirt Uniform p’e temporada). 


Lo tin un anochi informativo pa tur mayor of hobennan cu 
ta desea di ricibi mas informacion di e competencia, esaki 
lo tuma luga diabierna 12 April 2024 na Plaza Betico Croes 
di 7 pa 9pm. 
Si cualkier mayor ta desea mas informacion por yama libre- 


mente George Winterdaal na 5616151 of Nurianne na 
6990840 y asina por ricibi tur informacion y detaye. 


Final di Miss Teen Aruba International lo tuma luga diasabra 
13 di Juli den Renaissance Convention Center. 


GLW Foundation a prepara un agenda di actividadnan 
creativo, social y educativo masha great mes cu hopi even- 
tonan unda nan lo siña hopi pero tambe lo have fun y 
disfruta di e temporada 2024. Nos ta desea GLW Foundation 
tur clase di exito pa e temporada nobo di Miss Teen Aruba 
International. Bo ta desea di representa Aruba na nivel inter- 
nacional, no duda mas y yama awe mes pa mas informacion 
na 5616151. 


Celebrando e di 15 Miss Teen Aruba International 


Miss Teen Aruba International ta cla pa su temporada 2024 


Instalacion lo tuma luga den mei y Final lo ta 13 di Juli 2024 den Renaissance Convention Center 

DIAHUEBS 4 di april a celebra e prome aniversario 
di Telefon pa Adulto Mayor. Un proyecto cu ta brinda 
sosten telefonicamente na adultonan mayor cu e meta 
pa combati sintimento di soledad y isolacion. 


E iniciativa di un telefon pa adulto mayor a cuminsa 
durante pandemia unda por a tuma nota di soledad bou 
di nos comunidad. Hunto cu Ministerio di Adulto Mayor 
y Directie Ouderenzaken a logra cu Club Kibrahacha 
por a reinicia e liña di telefon cu e slogan “Mi ta inclui”, 
paso tur hende merece di sinti nan mes balora den nos 
comunidad.  Awe, e tin su mesun number di telefon, 
125. Un number cu por yama gratis y cu ta trece 
speransa y sosten pa nos adultonan mayor. 


Cu compasion y dedicacion boluntarionan di Club 
Kibrahacha a bin ta maneha Telefon pa Adulto Mayor 
den e ultimo aña ofreciendo un horea na cualkier adulto 
mayor cu ta sinti e necesidad. Si acaso ta sinti tristo, 
haya falta di bo sernan keri, ta buscando asistencia 
social, of simplemente kier un combersacion ameno, e 
servicio di telefon ta disponibel pa tur adulto mayor di 
dialuna pa diabierna di 8.30AM pa 12.00PM. Minister 
Arends, encarga cu Asuntonan di Adulto Mayor, a aloca 
fondo necesario pa pronto por amplia e orarionan te 
cu atardi y tambe posibilidad pa den fin di siman.   


Club Kibrahacha a presenta data colecta durante 
e ultimo aña cual entre otro e luna cu a ricibi mas 
yamada tabata na november cu 118 yamada. E top tres 
districtonan cu tabata yama ta Paradera, Savaneta y 
Oranjestad. 
  
“Mientras nos ta celebra e gran logro aki, laga nos 
afirma nos compromiso cu nos adultonan mayor. Inclui 
nan den nos bida, honra nan experiencia y brinda amor 
y aprecio pa nan contribucion valioso den nos comun- 
idad,” Minister Arends ta remarca. 
  
Minister Arends ta gradici tur cu a logra haci e 
proyecto importante aki posibel. E esfuersonan di 
Lenny Geervliet, Thaina Colina, Kelsey Arends y sigur 
tur boluntario cu a logra cu cada yamada por ta un 
sonrisa extra of un ayudo necesario. 


Por haya mas informacion di e Telefon pa Adulto Mayor 
na www.mitainclui.aw of riba e pagina di Facebook 
Telefon pa Adulto Mayor 125. 


Minister Ursell Arends: 


Prome lustro di telefon pa Adulto Mayor 125 

MI nomber ta Claire Durang, y mi ta 
un studiante di Universidad di Utrecht. 
Mi ta tumando parti di un proyecto di 
investigacion basa riba comunidad di 
Aruba bou auspicio di Universidad di 
Aruba y Departamento di Agricultura, 
Cria y Pesca (Santa Rosa). Mi investig- 
acion lo explora e retonan y vulnerabi- 
lidadnan cu piscadonan y nan famia ta 
enfrenta den temponan di cambionan 
global cu ta tumando luga. 


Transformacionnan global den e caso 
aki ta inclui e impacto cu islanan ta 
enfrenta di e.o. cambio climatico, e 
necesidad pa paisnan atene metanan 
di desaroyo sostenibel, y traha pa 
yega na un turismo sostenibel. Pa 
compronde miho con e transforma- 
cionnan aki ta afecta e comunidad di 
piscado di Aruba, lo haci un estudio 
proximamente. 


Investigacion: 
Mi ta desea di bishita piscadonan y 
comunidad y scucha storianan cu 
algun di nos piscadonan y nan famia 
ta dispuesto pa comparti. Mas specifi- 
camente, mi ta ansioso pa siña for di 
piscadonan di Aruba, con lo por crea 
e balansa entre implementa deseonan 
di conservacion, manera areanan di 
parke marino, mientras envolviendo, 
scuchando y tumando encuenta e nece- 
sidadnan di stakeholder local manera 
piscado di Aruba particularmente. Pa 
logra metanan comun den practicanan 
di bon gobernacion, ta esencial respeta 
nan tur partidonan envolvi. 


Den e caso di piscamento, e ta partic- 
ularmente importante pa proteha e 
recurso natural, mientras ta percura 
pa tradicion y entrada economico cu 


ta depende di e recurso natural sigui 
wordo eherce. Proteccion di naturalesa 
lo mester keda implementa cu sufici- 
ente conscientisacion, envolvimento 
di gruponan di interes y p’esey no por 
bin a costo di neglisha e necesidad y 
deseonan di comunidad di piscadonan. 


Mi ta desea di curason pa por observa, 
scucha y compronde e punto di bista 


di piscadonan di Aruba mes. Atravez 
di un colaboracion estrecho cu Santa 
Rosa su seccion di pesca, mi ta desea 
y lo purga di acerca mas tanto piscado 
di Aruba, di tur tipo, cu ta posibel pa 
asina por logra un bista mas completo 
y corecto pa e investigacion. E pensa- 
mento ta cu e estudio aki por contribui 
pa miho meta y vision pa formulacion 
di maneho practico pa futuro. 


Studiante di Universidad ta inicia estudio tocante 


Comunidadnan di piscado den 
cuadra di transformacionnan global 

PLAN di Mayor ta ofrece ayudo pa famianan durante y despues di 
un separacion, cu intervencionnan enfoca riba mayornan y inter- 
vencionnan enfoca riba e mucha, dunando e mucha un plata- 
forma unda cu e por vocifera su opinion y deseonan. 
Luna di april ta Luna Nacional di Conscientisacion Contra Abuso di 
Mucha. Abuso di Mucha ta encera diferente tipo di abuso manera, 
abuso fisico, abuso emocional, abuso sexual. Algun ehempel 
di abuso emocional ta; negligencia, abuso psicologico, abuso 
medico, y expone un mucha na violencia relacional. Efectonan 
di separacion tambe por tin entre otro consecuencianan ariba 
e estado emocional di muchanan. Durante un separacion por 
pasa cu mayornan no ta consciente di e estado emocional cu nan 
yiunan ta aden. 


Plan di Mayor kier a introduci e siman di conscientisacion di efecto 
di separacion ariba muchanan. Entre e fechanan 15 di april te 
cu 19 di april 2024 Plan di Mayor lo pone foyetonan informativo 
ariba nos pagina di facebook tocante e efectonan cu muchanan 
por experiencia durante un separacion cu por tin impacto pa bida 


largo. E foyetonan aki lo tin conseho pa mayornan por yuda nan 
yiunan durante y despues di e separacion. E foyetonan lo enfoca 
ariba e efectonan ariba muchanan di diferente edadnan di: 0-2, 
2-4, 4-6, 6-9, 10-12, 12-14 y 14-20 aña. 


Pa clausura e siman di conscientisacion di e efecto di separa- 
cion ariba muchanan, Plan di Mayor ta organisa un charla tocante 
Manipulacion Parental. Manipulacion Parental ta un forma di 
abuso dirigi na e Mayor cu daño emocional causa na muchanan y 
ta sosode hopi bes durante of despues di un separacion. E charla 
di Manipulacion Parental lo tuma luga na MFA Santa Cruz dia 19 
di april 2024 di 6:00PM - 8:00PM y ta completamente gratis. 


Plan di Mayor kier a invita pueblo di Aruba pa atende e charla y ta 
mas consciente tocante manipulacion parental. Por registra na: 
https://forms.gle/5hCkmHeyZEqeqagd8. 


Plan di Mayor ta situa na MFA Santa Cruz na e di dos piso. Pa 
cualkier informacion por tuma contacto cu nos n’e e-mail di 
plan.di.mayor.aruba@gmail.com, por sigui nos ariba nos pagina 
di facebook: Plan di Mayor Aruba. Si ta desea pa cuminsa cu e 
trayectoria di mediacion por registra via e website na www.plan- 
dimayor.org. 


Luna di conscientisacion 
contra abuso di mucha 

GOBIERNO di Aruba, den su compromiso 
fuerte pa salvaguardia e bienestar y futuro 
di nos muchanan, a declara luna di april 
como Luna di Conscientisacion Nacional 
Contra Abuso di Mucha. Esaki ta enfatisa 
e determinacion y esfuersonan colectivo 
di Gobierno, Comision Nacional di Abuso 
di Menor, organisacionnan y fundacionnan 
gubernamental y no gubernamental y 
henter comunidad di Aruba, pa elimina e 
crimen grave aki contra nos muchanan. 


Diabierna awo, 12 di april pa 6or di atardi, 
den solidaridad cu e lucha global contra 
maltrato y abuso sexual di mucha, Gobierno 
di Aruba ta ilumina Bestuurskantoor na 
colo blauw como un gesto simbolico y un 
recordatorio di e compromiso di Gobierno 
pa proteha derechonan y bienestar di cada 
mucha cu ta biba riba nos isla. Door di pone 
un enfoke riba e tema aki, ta fortalece e 
meta di inicia combersacionnan impor- 
tante, aumenta conscientisacion y mobilisa 
accion contra e crimen di maltrato y abuso 
sexual di menor. 


Prome Minister, Evelyn Wever-Croes, den 
nomber di Gobierno di Aruba, ta extende 
un invitacion na henter nos comunidad pa 
uni na e evento importante di solidaridad 
aki diabierna awo, 12 di april cuminsando 
pa 6or di atardi, pa Cende Luz Blauw pa 
conscientisacion y prevencion di abuso di 
mucha. 


“Ban uni den speransa, y manda un mensahe 
fuerte cu maltrato y abuso sexual di mucha 
no tin luga den nos sociedad. Ban uni pa 
proteha nos muchanan, kendenan ta nos 
ciudadanonan di mas vulnerabel y esnan cu 
lo tuma over nos pais den futuro. Hunto, nos 
por haci un diferencia y sigura un futuro mas 
sigur y briyante pa nos muchanan”, Prome 
Minister ta enfatisa. 


Relaciona cu Luna Nacional Contra Abuso di Mucha 


Gobierno di Aruba ta ilumina 
bestuurskantoor cu luz blauw 

HEART-Centered Leadership Foundation (HCLF) ta 
organisa un tayer pa hoben riba e topico di “Positive 
Self Talk”. 


Hopi biaha hobennan ta enfrenta retonan cu por 
impacta nan confiansa propio y salud mental. Como un 
fundacion cu ta traha cu y pa hoben, HCLF ta reconoce 
e necesidad aki. Conhuntamente cu Centro di Bario 
Santa Cruz ta ofrece hobennan un tayer interactivo y 
motivante. E tayer ta enfoca riba empodera hobennan 
a traves di e practica di ‘Positive Self Talk’ cu e meta 
pa ekipa hobennan cu hermentnan valioso pa fortifica 
nan autoestima y promove nan bienestar y resiliencia 
mental. 


Durante e tayer, e participantenan lo siña un tiki mas 
tocante pensamentonan negativo, ricibi herment pa 
maneha esaki y crea un combersacion interno mas 
positivo. A traves di diferente actividad y discusionnan 
den grupo, participantenan lo descubri e poder di afir- 
macion propio y desaroya technicanan pa por supera 
dudanan cu ta crea pensamento negativo y stroba e 
hobennan di logra metanan personal y academico. 


E tayer lo tuma luga Diasabra 20 di april di 4:00pm te cu 
6:30pm na Centro di Bario Santa Cruz, situa na Papilon 
101F. Edad di participacion ta 13 pa 17 aña. 


Mayornan, familiarnan, docentenan y di mas comun- 
idad ta invita pa comparti e tayer aki cu hobennan pa 
asina nan ta mas mentalmente resiliente. 


Cupo ta limita. Participacion ta gratis pero registracion 
ta necesario. 


Pa mas informacion of pa registra un hoben pa e tayer 
por tuma contacto cu HCLF via nan liña di whatsapp 
5841211 of cu Centro di Bario Santa Cruz na 5942293. 


Tocante HCLF: 
Heart-Centered Leadership Foundation (HCLF) ta un 
fundacion cu a keda estableci na 2008 cu e meta pa 
inspira y empodera hobennan di Aruba. Desde 2012 e 
fundacion ta ofrece diferente tayer, actividad y semi- 
nario unda hobennan ta cera conoce nan mes miho y 
traha riba nan desaroyo personal y profesional. E tayer 
aki ta parti di e proyecto Curason pa Curason, cu ta 
parcialmente funda door di e fondo Hulandes Fonds 21. 


Tayer pa hoben riba topico “Positive Self Talk” 
na Centro di Bario Santa Cruz 

DIAMARS atardi, Prome Minister Evelyn Wever-Croes 
a atende e celebracion di e prome aniversario di e liña di 
telefon pa adultonan mayor na Club Kibrahacha na Piedra 
Plat. E liña aki, ta duna nos grandinan e oportunidad di por 
yama pa busca informacion, pa pidi yudansa, of pa combersa 
den caso di cualkier preocupacion. E number di e liña aki ta 
125, y ta actualmente disponibel di 8am - 12pm. Mirando e 
necesidad di nos grandinan pa por ta constantemente den 
comunicacion, Gobierno a aloca fondo pa amplia e orari- 
onan te cu atardi, y pa otro aña lo pone e liña aki disponibel 
tambe durante fin di siman. 


Prome Minister a indica cu e iniciativa aki a cuminsa durante 
e pandemia, na unda cu tur hende mester a distancia di otro. 
Mirando cu e adultonan mayor, como esnan mas vulner- 
abel e tempo ey pa contagia cu covid a wordo isola, a busca 
diferente manera pa toch famianan por a comunica cu nan 
sernan keri. Aki ta unda a bin cu e liña di telefon 125, cu awe 
tin un aña den funcion, na disposicion di nos grandinan. 
Señora Thaina Colina di Club Kibrahacha a duna un present- 
acion hopi interesante cuminsando pa splica con e Proyecto 
aki a bira realidad y a presenta e resultado di e prome aña 
di Telefon pa Adulto Mayor na unda cu tambe por a mustra 
e lokaal nobo di 125. 


Prome Minister ta felicita Minister Ursell Arends pa su dedi- 
cacion na nos grandinan, poniendo mas fondo disponibel, pa 
asina amplia e orarionan di operacion di e liña aki. Minister 


Arends tambe a hiba palabra n’e ocasion. Tambe, ta felicita 
y gradici Club Kibrahacha y e 14 boluntarionan cu a bin ta 
eherciendo e trabou aki cu hopi amor. 


Gobierno ta traha na bienestar di nos grandinan 


Lo amplia e orario di operacion di e 
liña di telefon p’e adultonan mayor 

Receta 
TIEMPO PREVIO: 15 minutos 
HORA DE COCINAR: 15 minutos 
TIEMPO TOTAL: 30 minutos 
2 SERVICIO 


Ingredientes: 
2 patatas medianas 
4 cucharaditas de queso en polvo 
Pimienta negra 
1/4 Piezas de Cebolla 
3 Piezas de Tocino 
3 cucharadas de guisantes 
3 cucharadas de maíz 
Tortilla de 6 Piezas (18 cm de diámetro) 
salsa de tomate para pizza 
Queso mozzarella 
Aceite 


Direcciones: 
1. Corta las patatas en trozos más pequeños. Cocine al vapor 
(durante 25 minutos) o hiérvalos (durante 10 minutos). 
  
2. Triture las patatas y agrégueles queso en polvo, pimienta 


negra y mezcle bien. 
  
3. Picar la cebolla, picar el tocino. 
  
4. Saltee la cebolla y el tocino juntos y luego agregue los 
guisantes y el maíz. Freírlos juntos. 
  
5. Agréguelo al puré de papas y mezcle bien. 
  
6. Tomar una tortilla y pegarla con salsa de tomate para 
pizza. 
  
7. Agrega mozzarella rallada a la mitad de la tortilla. Luego 
agrega el relleno y nuevamente agrega mozzarella rallada 
por encima. Ciérrala con la otra mitad de la tortilla. 
  
8. Agrega aceite a una sartén y pon a fuego medio. Fríe la 
tortilla por ambos lados hasta que adquiera un color dorado 
claro. 
¡Disfrutar! 


Deliciosa Quesadilla Crujiente De Papa Y Queso 


Esta deliciosa Quesadilla Crujiente de Papa y Queso es un desayuno perfecto.  
Un relleno fácil de preparar con papas, tocino, maíz y guisantes rellenos en tortillas fritas en una sartén, 
quedando suave y crujiente al mismo tiempo. Rápido y sabroso para el día que quieras. 

Sinceramente, Pastor Marcel Balootje 


Fortaleza pa Famia 


NO tin nada imposibel pa Dios, no tin asunto cu Dios no 
por soluciona, aunke e cos por parce imposibel, aunke 
porta por cera, Dios semper tin un entrada, pasobra Dios 
ta Soberano, y tur hende mester comprende, y reconoce 
esey. 


Den e tempo cu nos ta biba aki, hopi biaha mundo kier 
silencia esnan cu ta papia di Dios, pasobra forsanan 
diabolico, satanico, spirito di anticristo ta moviendo, 
tratando di domina mundo cu negativismo. 


Pero aunke cuanto e diabel gruña e poder di Dios ta 
aumenta dia pa dia den esnan cu ta kere, y ta uza Su 
nomber manera E a bisa, cu tur locual nos pidi den nomber 
di Cristo Hesus, nos Tata cu ta den cielo ta haci’e pa nos. 


Den cada hogar nos mester keda para firme riba e palabra 
di Dios, pasobra solamente asina nos por mira e man di 
Dios move. 


Mateo 18:19-20 Cristo Hesus ta hala nos atencion 
bisando: Atrobe mi ta bisa boso, cu si riba tera dos di 
boso bay di acuerdo tocante di cualkier cos cu boso pidi, 
esaki ta wordo haci pa nan door di mi Tata cu ta den cielo. 
Pasobra caminda dos of tres ta reuni den Mi nomber, ey mi 
ta memey di nan. 


Den Juan 15:5 Cristo Hesus ta bolbe recorda nos cu: Ami 
ta e mata di wijndruif, boso ta e ramanan, esun cu ta keda 
den mi, y Ami den dje. Esey ta duna hopi fruta, pasobra 
separa di Mi boso no por haci nada. 


Si boso keda den Mi y Mi palabranan keda den boso, pidi 
tur loke boso kier y esaki lo wordo haci pa boso (Juan 
15:7). 


Segun nos lesa nos bijbel nos ta siña conoce cuanto priv- 
ilegio nos tin den Cristo Hesus, p’esey ta masha impor- 
tante pa lesa e Palabra di Dios, pasobra den dje tin poder 
pa crecemento. 


E palabra di Dios ta stroba hende di trompica, y mas cu 
tur cos e ta habri nos wowo, pa asina libra nos di cay den 
trampa di enemigo, y warda nos for di tur trampa di scur- 
idad. 


E palabra di Dios ta siña nos pa reconoce y respeta Dios tur 


momento den nos bida, pasobra tur locual cu nos mester, 
ta bini di Dios. 


Jeremias 32:27 ta bisa: Mira Ami ta Señor e Dios riba tur 
carni, acaso tin algo cu ta mucho dificil pa Mi? 
Pa medio di e palabra di Dios nos ta wordo convenci, di 
e grandesa di Dios pa nos bida y nos confiansa mester 
aumenta. 


Sclama na Mi, y lo Mi contesta bo, y lo mi mustra bo cosnan 
grandi y poderoso cu bo no sa (Jeremias 33:3). 
Ta den Señor nos oracion y peticionnan lo wordo contesta, 
pasobra ta Señor ta nos refugio y nos speransa. 


Hasta ora cos ta mustra hopi dificil, cu nos no ta mira 
salida e palabra di Dios ta bisa 2 Cronicanan 7:14. 


Si Mi pueblo, cu ta wordo yama na Mi nomber, humiya nan 
mes, y haci oracion, y busca Mi cara, y bira for di nan mal 
caminda, e ora ey lo mi tende for di cielo, y lo pordona nan 
pica y cura nan tera. 


Ora e spirito di negativismo, presenta nos tin suficiente 
palabra di Dios pa core cu ne, no acepta ningun stress 
tampoco depresion, pasobra tur cos nos por den Cristo cu 
ta nos fortalesa, ora nos ta obediente na su Palabra. 


Señor ta scucha oracion, Señor ta libera tur esnan cu ta 
oprimi door di forsanan di scuridad. 


Bin cerca Mi tur cu ta cansa y carga y lo Mi duna boso 
sosiego (Mateo 11:28). 


Dios tin poder pa cambia tur situacion 

The LORD is my shepherd, I shall not want. 
He restores my soul. He guides me in paths of 
righteousness for his name’s sake. Even though I 
walk through the valley of the shadow of death, I 
will fear no evil, for you are with me; your rod and 
your staff, they comfort me. 


With a heavy heart we announce the passing of 
our dear mother, grandmother, sister, and aunt: 


Anita Beatriz 
Brouwer-Jonkhout 
Lovingly called “Thies” 
*22-03-1938 - †07-04-2024 


Husband: 
†Jan Brouwer 


Children: 
Anthony Brouwer & Richella Paesch 
Angelique Brouwer 


Grandchildren: 
Anthony & Shelby Peterson 
Nathan Brouwer 
Ayla Brouwer 
David Bulos 


Siblings: 
Rosa “Poppy” & †Ruud van Rutten 
†Samuel “Boy” & †Annie Jonkhout 


Nieces and Nephews: 
Anneliz Jonkhout & family 
Samuel Jonkhout 
Gerald & Kiki Jonkhout & family 
† Ricky & Debbie Jonkhout & family 
Chris van Rutten & family 


Families: Jonkhout, Brouwer, Harms, van Romondt, 
van Rutten, Oduber, Beaujon, Evertsz, Zwueste. 


The funeral service will be held at Aurora Funeral 
Home on Thursday April 11, 2024 from 2:00 
pm – 4:00 pm followed by the interment at the 
Protestant cemetery in Oranjestad. 


We sincerely apologize if we forgot to mention any 
family member in this time of grief. 


We would like to thank Wit Gele Kruis and the 
doctors and nurses of level B4 of the Horacio 
Oduber Hospital for the attention and kindness 
given. 


We apologize that after the funeral service we 
cannot receive condolences at home. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, nos ta anuncia 
fayecimento di 
Welbin A. Vidal 
*01-04-1990 - † 06-04-2024 


Acto di entiero lo wordo anuncia despues 


” Remembrance is a form of meeting” - 
Kahlil Gibran 


“Your living is determined not so much by what life 
brings to you as by the attitude you bring to life; 
not so much by what happens 
to you as by the way 
your mind looks at what happens.” - Kahlil Gibran 


Cu dolor na nos curason pero tambe agradecido 
pa tur e bunita recuerdonan, 
nos ta anuncia e fayecimento di: 


Bernardus (Ben) F. C. King 


*14 januari 1948 - † 9 april 2024 


Acto di entiero lo wordo anuncia despues. 


Lagrima y flor por seca, su recuerdonan y tur loke 
e la hasi pa nos lo keda graba pa semper den nos 
mente y curason. 
“Cerca Dios mi alma ta na paz. 
Di dje mi salbacion ta bini” 
Salmo 62:1 


Cu inmenso dolor na nos curason, nos ta anuncia 
fayecimento di nos ser keri: 


Eugene Jacinto Roberts 
Mihor conoci como: Denchi, Deng 
*17 August 1968 - †5 April 2024 


Esposa stima: 
Lizbeth “Lisa” Roberts-Kock 


Mama stima: †Glenda Roga 
Tata: †Pascal Roberts 


Suegronan stima: †Fernando y Mena Kock-Croes 


Swa y cuña: 
Giovanni y Suzy Kock-Croes y famia 
Ingrid Kock y Michael Burke 


Prima stima manera ruman: 
Dietje Maduro y famia 


Su tanta y omonan: 
†Aura Simon-Roga 
†Ronald Roga 
†Winnie Roga y Chomai Koolman 
†Nel Roga 
Pedro y Jozee Roga 
Gloria Roga 
Swinda Roga 
Thomas y Gisela Roga Willems 
Gino y Yolanda Roga Fuentes 
Gwendolyn Kelly y famia 
Bernadette y Timotheo Willems y famia 
Jane Roberts 
Rita Roberts y famia 
Johan y Rosa Roberts y famia 
James y Mirta Roberts y famia 
Charlie Roberts y famia 


Primo y primanan: 
Jennifer, Mike, Glenn, Lloyd, Jordan, Georgino, 
Afke, Angelo, Rose-Ann, Owen, Katja, Claudia, 
Paul, primo y primanan Roberts y nan Famia, 


Tanta Grandi: Olinda van Balen 


Su ihanan: Anthony Dirksz, Gilbert Angel 


Su amigonan di cas: David Angel y famia, Bill 
y Karline Wild y famia, Jane y Alvin Geerman y 
famia, Cliff y Belkis Bermudez Solognier, Santy 
Henriquez, Gibi Dirksz, Mirla Koolman, Ryan Ras, 
Glenneth Courtar, Julie Courtar 


Su coleganan di My Computer & Office Supplies 


Miembronan di Aruba Lions Club 


Demas famia: Roberts, Kock, Roga, Maduro, 
Boekhoudt, Van Balen, Rasmijn, Ter Beek, 
Vollebeek, Koolman, Pourier, Krozendijk, Silva, 
Lewis, Willems, Tromp, Fuentes. 
Nos ta pidi nos disculpa si den nos tristeza nos por 
a lubida algun famia of amistad. 


Ta invita pa asisti na acto di entiero cu lo tuma 
lugar Diabierna 12 April 2024 na Misa Birgen 
di Fatima na Dakota di 1’or pa 4’or di atardi. 
Despues lo sigui pa Santana Catolico na 
Paradera. 


Ta duel nos cu despues di entiero no ta risibi 
bishita di condolencia na cas. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa 
fayecimento di nos ser keri: 


Sra. Maria Melida 
Lewis-Peguero 
Cariñosamente yama “Nelly” 
*27-08-1941 - †05-04-2024 
Viuda di: Emmanuel George Lewis 


Na nomber di su: 
Unico yiu: 
Fernando y Esmayra Lewis-Arends 


Nieto(a)nan stima: 
Stephany 
Kimberly 
Jordan 


Rumannan: 
Digna Peguero-Reina y famia 
Ana Griselda Peguero y famia 
Cleotilde Peguero y famia 


Unico sobrina na Aruba: 
AnaBelkis Campusano y yiu Edlien 


Ayudante: Martha 


Bon bisiñanan: 
Carmen Gallegos 
Carmen Fernandes y esposo 


Un danki special na Dr. Alvarez y demas 
famianan, amigo(a)nan y conocirnan 


Demas famianan: Peguero, Lewis, Arends 


Ta invita pa acto di entiero cual lo tuma lugar na 
Misa Birgen di Fatima na Dakota, diasabra 13 di 
April 2024 di 9’or pa 11’or di mainta. Despues lo 
sali pa Santana Catolico na Paradera. 


Nos disculpa si den nos tristesa nos a lubida di 
menshona algun famia of amistades. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, pero conforme 
cu Dios su boluntad, nos ta anuncia fayecimento 
di nos mama, wela, bisawela y tanta stima: 


Imelda Maduro 
Mihor conoci como “Meme” 
*12-11-1932 - † 03-04 -2024 


Na nomber di su: 
Tata: †Marcelo Maduro 


Mama: †Simeona Maduro-Gomez 


Yiu(nan): 
Orlando y Astrid Orman-Kock y famia 
Anne-Marie Orman 
†Erwin Orman 
Anneke y Eric Semeleer-Orman 
Evelyn Orman 
Ivan Orman y Shareen Tromp 


†Su rumannan den feliz memoria 


Nieta(nan): 
Orlanda Orman y Christopher Blijden 
Roxanne y Igor Kock-Croes 
Kary-Ann Semeleer y Deion Werleman 
Hennely Orman 


Nieto(nan): 
Brian y Haley Semeleer-Davidson 
Rai v/der Dijs y Claudia Dos Santos 
Brandel Bardouille y Xena Semeleer 
Randel y Mark Orman 


Bisanieta(nan): 
Iyona, Izalea Kock 
Elyza, Alyzé Semeleer 
Alyxa v/der Dijs 


Bisanieto: 
Cain v/der Dijs 


Tanta y omonan, primo y primanan, sobrino y 
sobrinanan 


Tata y mama di su nieto(a)nan: 
David v/der Dijs, Bernard Bardouille, Christina 
Gonzalez y Satya Heinze 


Iha(nan): 
Elaine Toppenberg 
Brinchie Chirino 


Su amiga(nan): 
Claudia Heinze 
Regina Kock y Filomena Dubero 


Demas famia: 
Maduro, Orman, Gomez, Semeleer, v/der Dijs, 
Croes, Bardouille, Werleman, Tromp, Pietersz, 
Sambo, Kelly, Quandus, Marchena, Martha, 
Gonzalez, Kock, Cornelie, Zievinger, Davidson, 
Heinze, de Kort, Raghunath, NG, Jansen, Harms 


Ta invita pa acto di condolencia y entiero cual 
lo tuma lugar na Misa San Francisco na Playa 
diahuebs 11 di April 2024 di 9’or pa 11’or di 
mainta. Despues lo sali pa Santana Centraal 
Sabana Basora. 


Nos ta pidi disculpa si den nos tristesa nos por a 
lubida un of otro famia. 
Despues di entiero nos no por ricibi bishita di 
condolencia na cas. 


Ki alegria, ora nan a bisa mi: 
“Ban cas di Señor!” I awor, ata mi aki para na bo 
porta Señor.- Salmo 122 


Cu inmenso tristesa na nos curason, pero 
agradecido pa tur locual e a haci y nifica pa nos, 
nos ta anuncia cu a fayece na Hulanda, nos 


tata, welo, suegro, ruman, omo y primo stima: 


Eduardo M. Croes 
Mihor conoci como “Eddy” 
*30-01-1952 - †08-04-2024 


Despedida lo tuma lugar diabierna 12 di April 
2024, na Misa Sint Lambertus, Deken van 
Mierstraat 2 na Veghel, Hulanda. 


Cremacion lo tuma lugar despues den seno 
familiar. Alabes ta invita famia, amigo y 
conocirnan pa asisti na un Santo Sacrificio di misa 
pa descanso di su alma. 


Na Misa Cristo Rey na Brazil, diasabra 13 di April 
2024 pa 7’or di anochi. 


Por manda condolencia na : 
janicroes@gmail.com 


Gradicimento / Invitacion 


Na nomber di famia nan nos kier a gradici 
cada un cu a tuma nan tempo pa a bin 
dispidi di nos ser stima: 


Pedro Samuel 
Marchena 
mihor conoci como “Papa” 
*31-01-1931 - †27-03-2024 


Boso muestra di atencion ta di hopi aprecio 
y un gran sosten pa nos. 


Na tur esnan cu a manda WhatsApp, 
yamada telefonico, Facebook, na cas, asisti 
na condoliance, cas misa. 


Zusternan di piso B3 Doctornan cu a atende 
Papa ,Pastor Jan y Pastor Andry na tur esnan 
cu a haci oracion. 


Por ultimo un y tur cu a compania nos den 
nos dolor y tristesa 


Y alaves kier a invita tur amigo, bisiña y 
conocir pa asisiti na e Santo Sacrificio di Misa 
pa descanso eterno di nos Papa stima cual 
lo ta Diaranson, 10 April - 6:30 pm na Misa 
Cristo Rey na Brazil. Despues di e misa aki nos 
tin resamento na cas 


Bo(so) presencia lo ta altamente aprecia. 


